
priedas

RASEINIŲ R. VIDUKLĖS SIMONO STANEVIČIAUS GIMNAZIJOS
 POVEIKIO PRIEMONIŲ TAIKYMO NETINKAMAI BESIELGIANTIEMS MOKINIAMS TVARKOS APRAŠAS

I SKYRIUS
BENDROSIOS NUOSTATOS
1. Raseinių r. Viduklės Simono Stanevičiaus gimnazijos (toliau – toliau Gimnazija) poveikio priemonių taikymo netinkamai besielgiantiems mokiniams tvarkos aprašas (toliau – Aprašas) nustato poveikio priemonių taikymo sąlygas, tvarką, atsakingus asmenis ir dokumentavimą gimnazijoje.
2. Aprašas parengtas vadovaujantis: 
2.1. Lietuvos Respublikos švietimo įstatymu; 
2.2. Lietuvos Respublikos vaiko teisių apsaugos pagrindų įstatymu; 
2.3. Lietuvos Respublikos vaiko minimalios ir vidutinės priežiūros įstatymu; 
2.4. Lietuvos Respublikos švietimo ir mokslo ministro 2012 m. rugpjūčio 28 d. įsakymu Nr. V-1268 patvirtintomis Rekomendacijomis dėl poveikio priemonių taikymo netinkamai besielgiantiems mokiniams. 
3. Aprašo paskirtis – užtikrinti gimnazijos bendruomenės narių fizinį ir emocinį saugumą bei sudaryti sąlygas operatyviai reaguoti į netinkamą mokinių elgesį. 
4. Taikant poveikio priemones vadovaujamasi: 
4.1. vaiko geriausių interesų principu; 
4.2. proporcingumo principu; 
4.3. pagarbos žmogaus teisėms ir orumui principu; 
4.4. individualaus situacijos vertinimo principu; 
4.5. minimalios būtinos intervencijos principu.
5. Sprendžiant mokinio elgesio problemas pirmiausia taikomos švietimo pagalbos, prevencinės ir pedagoginės priemonės, o šiame Apraše numatytos poveikio priemonės taikomos tik kraštutiniais atvejais, kai būtina užtikrinti saugumą arba atkurti ugdymo procesą. 


II SKYRIUS
POVEIKIO PRIEMONĖS
6. Gimnazijoje gali būti taikomos šios poveikio priemonės:
6.1. ugdymosi vietos pakeitimas;
6.2. gimnazijos direktoriaus ar jo įgalioto asmens iškvietimas;
6.3. mokinio daiktų patikrinimas;
6.4. pagrįsti fiziniai veiksmai. 
7. Poveikio priemonės negali būti naudojamos kaip drausminės bausmės ar mokinio baudimo priemonės. 
8. Taikant poveikio priemones draudžiama: 
8.1. žeminti mokinio orumą; 
8.2. naudoti fizines bausmes; 
8.3. naudoti psichologinę prievartą; 
8.4. diskriminuoti mokinį dėl jo asmens savybių ar socialinės padėties.

III SKYRIUS
UGDYMOSI VIETOS PAKEITIMAS
9. Mokytojui ar kitam darbuotojui įsitikinus, kad mokinio elgesys trukdo ugdymo procesui arba kelia pavojų pačiam mokiniui ar aplinkiniams, mokiniui gali būti laikinai pakeičiama ugdymosi vieta. 
10. Mokinys gali būti nukreipiamas:
 10.1. pas socialinį pedagogą; 
10.2. pas psichologą; 
10.3. pas direktoriaus pavaduotoją ugdymui; 
10.4. į kitą administracijos paskirtą vietą.
11. Mokiniui turi būti sudaryta galimybė tęsti ugdymąsi.
12. Apie ugdymosi vietos pakeitimą informuojamas klasės vadovas, o prireikus ir mokinio tėvai (globėjai, rūpintojai).

IV SKYRIUS
GIMNAZIJOS DIREKTORIAUS AR JO ĮGALIOTO ASMENS IŠKVIETIMAS
13. Direktorius, direktoriaus pavaduotojas ugdymui ar kitas direktoriaus įgaliotas darbuotojas iškviečiamas, kai:
13.1. mokinys nevykdo teisėtų darbuotojo nurodymų;
13.2. mokinio elgesys kelia grėsmę saugumui;
13.3. mokinys grubiai pažeidžia gimnazijos vidaus tvarką;
13.4. būtinas papildomas situacijos vertinimas. 
14. Iškviestas asmuo įvertina situaciją ir priima sprendimus pagal savo kompetenciją.
15. Prireikus informuojami mokinio tėvai (globėjai, rūpintojai).

V SKYRIUS
MOKINIO DAIKTŲ PATIKRINIMAS
16. Mokinio daiktų patikrinimas gali būti atliekamas tik kilus pagrįstų įtarimų, kad mokinys turi draudžiamų arba pavojingų daiktų ar medžiagų. 
17. Prieš patikrinimą mokinys informuojamas apie patikrinimo priežastį.
18. Mokinys pats parodo savo daiktus.
19. Patikrinimą vykdo direktorius arba jo įgaliotas asmuo, dalyvaujant kitam gimnazijos darbuotojui. 
20. Gimnazijos darbuotojai neturi teisės atlikti mokinio kūno ar drabužių apžiūros. 
21. Mokinio atsisakymas parodyti daiktus nelaikomas pagrindu taikyti prievartą. Tokiu atveju informuojami tėvai (globėjai, rūpintojai), o prireikus kreipiamasi į policiją. 

VI SKYRIUS
PAGRĮSTI FIZINIAI VEIKSMAI
22. Pagrįsti fiziniai veiksmai gali būti taikomi tik išimtiniais atvejais, kai būtina apsaugoti mokinį, kitus asmenis ar turtą nuo realaus pavojaus. 
23. Pagrįsti fiziniai veiksmai gali būti naudojami siekiant:
23.1. nutraukti muštynes;
23.2. užkirsti kelią savęs žalojimui;
23.3. apsaugoti asmenis nuo sužalojimo;
23.4. išvengti reikšmingos žalos turtui. 
24. Pagrįsti fiziniai veiksmai turi būti: 
24.1. būtini; 
24.2. proporcingi grėsmei; 
24.3. trumpalaikiai; 
24.4. nutraukiami iškart išnykus grėsmei. 
25. Draudžiama naudoti veiksmus, kurie gali sukelti mokiniui skausmą, sužalojimus ar pažeminti jo orumą. 
26. Apie kiekvieną pagrįstų fizinių veiksmų panaudojimo atvejį nedelsiant informuojamas direktorius ir mokinio tėvai (globėjai, rūpintojai).
27. Įvykis dokumentuojamas tarnybiniu pranešimu.

VII SKYRIUS
BAIGIAMOSIOS NUOSTATOS
28. Apie šiame Apraše numatytų poveikio priemonių taikymą gali būti daromi įrašai elektroniniame dienyne, tarnybiniuose pranešimuose ar kituose gimnazijos dokumentuose.
29. Pasikartojančio netinkamo mokinio elgesio atvejais situacija gali būti svarstoma Gimnazijos vaiko gerovės komisijoje.
30. Šis Aprašas taikomas kartu su: 
30.1. Mokinių elgesio taisyklėmis; 
[bookmark: _GoBack]30.2. Smurto ir patyčių prevencijos ir intervencijos vykdymo tvarka; 
30.3. Mokinių lankomumo užtikrinimo tvarka; 
30.4. kitais gimnazijos vidaus teisės aktais.
31. Su Aprašu supažindinami gimnazijos darbuotojai, mokiniai ir jų tėvai (globėjai, rūpintojai) gimnazijoje nustatyta tvarka.

